钦定古今图书集成/明伦汇编/氏族典/第271卷 > 王万
## 钦定古今图书集成/明伦汇编/氏族典/第271卷 > 王万

按《宋史王万传》：“万字处一，家世婺州，父游淮间，万因
生长濠州。登嘉定十六年进士第。端平元年，主管尚
书吏部架阁文字。明年，添差通判镇江府。时金初灭
郑清之谋，乘虚取河洛，万谓当急为自治之规。已而
大元兵压境，三边震动，理宗下罪己诏，万谓兵固失
矣，言之甚，恐亦不可。宜以振厉奋发，兴感人心为条”
具沿边事宜，遍告大臣要官。后兵兴用窘，履亩之令
行，则又言之庙堂，其他敷陈，往往累数万言，其自任
之笃如此。三年，授枢密院编修官。嘉熙六年，差知台
州。至郡，日惟蔬饭，终日坐厅事，事至立断，吏无所售，
改业散去，民亦化之，不复讼。三年，迁屯田员外郎。四
年，擢监察御史。首论史宅之不当复“玷从班。”史嵩之入相，万又首论之。迁大理少卿，诏特转朝奉郎致仕，
卒。